kohli's support for dhoni remarkable: ganguly
‘ధోనీకి కోహ్లి బాసటగా నిలవడం అద్భుతం’
మహేంద్ర సింగ్ ధోనీకి కెప్టెన్ విరాట్ కోహ్లి బాసటగా నిలవడం నిజంగా అద్భుతం. ఆటగాళ్లతో అతడు వ్యవహరిస్తోన్న తీరు గ్రేట్- దాదా
TNN | Updated:
Nov 17, 2017, 02:07PM IST
టీమిండియా కెప్టెన్ విరాట్ కోహ్లిపై మాజీ కెప్టెన్ సౌరభ్ గంగూలీ ప్రశంసలు కురిపించాడు. ధోనీకి మద్దతుగా కోహ్లి నిలవడం చెప్పుకోదగిన విషయం అన్నాడు. &lsquo;కోహ్లి అద్భుతమైన కెప్టెన్. డ్రెస్సింగ్ రూంలో అతడేం చేస్తాడో నాకు తెలియదు. వ్యూహాత్మకంగా ఎలా వ్యవహరిస్తాడో కూడా తెలియదు. జట్టు నుంచి నేను చాలా దూరంగా ఉన్నా. జట్టు సమావేశాల్లో విరాట్ ఏం మాట్లాడతాడనే విషయమూ నాకు తెలీదు. కానీ ఆటగాళ్లతో అతడు వ్యవహరిస్తోన్న విధానం మాత్రం బాగుంది&rsquo; అని గంగూలీ చెప్పాడు.
ధోనీ విషయంలో విరాట్ కోహ్లి వ్యవహరించిన తీరు అద్భుతంగా ఉంది. ఛాంపియన్ ఆటగాడైన ధోనీ కెరీర్ చరమాంకంలో ఉన్నాడు. అలాంటి ధోనీ ఆడాలని కోహ్లి కోరుకున్నాడని దాదా తెలిపాడు. ఇది మహీపై ఎంతో ప్రభావం చూపుతుందన్నాడు.
టీ20ల్లో ధోనీ పేలవ ప్రదర్శన చేస్తుండటంతో.. లక్ష్మణ్, అగార్కర్ లాంటి మాజీలు పొట్టి ఫార్మాట్లో మిస్టర్ కూల్ భవిత్యంపై ప్రశ్నలు లేవనెత్తారు. దీంతో క్రికెట్ సర్కిళ్లలో ధోనీ రిటైర్మెంట్ విషయం దుమారం రేపింది. కానీ జట్టుకు రెండు ప్రపంచకప్&zwnj;లు అందించిన మాజీ కెప్టెన్&zwnj;తో చక్కటి అనుబంధం ఉన్న కోహ్లి.. అతడికి బాసటగా నిలిచాడు.
&lsquo;కోహ్లి టాప్ క్లాస్ క్రికెటర్. భారత్&zwnj; జట్టుకు లభించిన అత్యుత్తమ ఆటగాళ్లలో అతనొకడు. విరాట్ ఆటను సోఫాలో కూర్చోని ఆస్వాదిస్తా. అతడు ఛాంపియన్ ప్లేయర్ అని గతంలోనే చాలాసార్లు చెప్పాను. ఎలాంటి పరిస్థితుల్లోనైనా సరే కెప్టెన్&zwnj;గా కోహ్లి మ్యాచ్ గెలవాలని చూస్తాడ&rsquo;ని దాదా ప్రశంసలు గుప్పించాడు.